钦定古今图书集成/明伦汇编/氏族典/第556卷 > 《廖用贤尚友录》 > 锺离昧
## 钦定古今图书集成/明伦汇编/氏族典/第556卷 > 《廖用贤尚友录》 > 锺离昧

按《汉书韩信传》：项王将锺离昧，家在伊庐，素与信善。
项王亡，昧亡归信，汉诏楚捕之，有告信欲反，上伪游
云梦。信欲发兵，自度无罪，欲谒，恐见禽。人或说信斩
昧谒上，上必喜。信见昧计事，昧曰：“汉所以不击取楚，
以昧在公。吾今死，公随手亡矣。”卒自刭，信持其首谒，
高祖，令武士缚信。